open-index/open-wikipedia-markdown huggingface dataset:
2017. gada Milāna—Sanremo

**2017. gada Milāna—Sanremo** bija šosejas riteņbraukšanas viendienas sacensības, kuras notika 18. martā. Tā bija 108. reize, kad notika Milāna—Sanremo sacensības un tās bija astotās sacensības 2017. gada ''UCI World Tour'' kalendārā.

Pēc veiksmīga atrāviena sacensību pēdējā kāpumā — *[[Poggio di San Remo]]* — sacensībās uzvarēja **' pārstāvošais [[Mihals Kvjatkovskis]], kurš triju dalībnieku sprintā pārspēja pasaules čempionu [[Peters Sagans|Peteru Saganu]] (**') un **' braucēju [[Žiljēns Alafilips|Žiljēnu Alafilipu]].

Sacensībās startēja arī Latvijas sportisti — [[Toms Skujiņš]] (**') finišēja 82. vietā, bet Aleksejs Saramotins (**) 179. vietā.

## Komandas
Tā kā Milāna—Sanremo bija *[[2017 UCI World Tour|UCI World Tour]]* sacensības, visas 18 UCI *WorldTeam* komandas tika ielūgtas un dalība tām bija obligāta. Papildus tika uzaicinātas septiņas UCI profesionālās kontinentālās komandas.

## Rezultāti

## Atsauces

## Ārējās saites

* 
*
Māris Kuģis

**Māris Kuģis** (dzimis  Jelgavā, Latvijā) ir latviešu obojists.

## Biogrāfija

Mācījies Rīgas Franču licejā. Deviņu gadu vecumā uzsāka obojas spēles mācības Rīgas 1. mūzikas skolā pedagoga Jāņa Kanājeva vadībā. Piecpadsmit gadu vecumā ieguva 1. vietu valsts konkursā *Talants Latvijai* (2006). Turpināja mācības Jūrmalas Mūzikas vidusskolā Viļņa Pelnēna un vēlāk Mārtiņa Zālītes vadībā. Mācoties mūzikas vidusskolā, piedalījās projektos Vācijā jauniešu orķestra *Young European Philharmonic Orchestra* sastāvā 2007. un 2008. gada vasarā. 2008. gadā ieguva 1. vietu starptautiskajā obojistu konkursā Kauņā (Lietuvā) *Liutauras Vebra 2nd International Oboe Competition*. 2009. gadā Māris Kuģis uzsāka studijas Jāzepa Vītola Latvijas Mūzikas akadēmijā Normunda Šnē klasē. Studiju uzsākšanai sekoja dalība projektos *[[Sinfonietta Rīga]]* sastāvā, bet 2010. gada oktobrī konkursa kārtībā pievienojās *Sinfonietta Rīga* un Latvijas Nacionālās operas orķestru kolektīviem. Bakalaura studiju programmas apguves laikā gūta pieredze apmaiņas studijās Drēzdenē, meistarklasēs pie šobrīd pasaulē atzītiem mūziķiem kā Albrehts Maijers (Albrecht Mayer) — *Berlīnes Filharmoniķu* oboju grupas koncertmeistars, Moriss Burgs (*Maurice Bourgue*) — Parīzes un Ženēvas konservatoriju obojas profesors, Žaks Tiss (*Jacques Tys*) — Parīzes Konservatorijas obojas profesors, Luīze Pelerēna (*Louise Pellerin*) — Cīrihes Mākslu augstskolas obojas profesore; Hansjorgs Šelenbergers (*Hansjorg Schellenberger*) - *Berlīnes Filharmoniķu* oboju grupas koncertmeistars; Gregors Vits (*Gregor Witt*) — *Berlin Stadskapelle* oboju grupas koncertmeistars, Kristiāns Vetcels (*Christian Wetzel*) — Ķelnes Mūzikas augstskolas obojas profesors. 2013. gada septembrī Māris Kuģis uzsāka maģistra studijas Cīrihes Mākslu augstskolā Luīzes Pelerēnas vadībā. Studiju laikā dažādu kolektīvu sastāvā Māris Kuģis ir koncertējis Šveicē, Vācijā, Kanādā un Ķīnas Tautas Republikā.

Pedagoģisko pieredzi guvis, strādājot Jāzepa Mediņa Rīgas 1. mūzikas skolā līdz 2011. gadam.

## Atsauces
Apine

**Apine** (vīriešu dzimtē Apinis) ir latviešu cilmes uzvārds. Cilvēki ar šo uzvārdu:

* Ilga Apine (1928) — latviešu vēsturniece;
* Inga Apine (1984) — latviešu aktrise;
* Maija Apine (1961—2017) — latviešu aktrise.
Dženifere Džonsa

**Dženifere Džonsa** (; dzimusi  kā **Filisa Lī Islija** (), mirusi ) bija Holivudas Zelta laikmeta laika aktrise. 1943. gadā ieguva Amerikas Kinoakadēmijas balvu kā labākā aktrise par titullomu Henrija Kinga 1943. gada filmā "Bernadetes dziesma". Par šo pašu lomu kļuva par vēsturē pirmās Zelta globusa balvas ieguvēju. No 1949. līdz 1965. gadam bija precējusies ar kinoproducentu Deividu Selzniku. Dzīves otrajā pusē pārtrauca aktrises karjeru.

## Ārējās saites
Čārlzs Mēle

**Čārlzs Mēle** (;  Ņujorka — ) bija ASV šahists.

## Biogrāfija
1880. gados bijis viens no vadošajiem ASV šahistiem. 1880. gadā Ņujorkā 5. ASV šaha kongresā izcīnījis 3. vietu (uzvarējis Džordžs Makenzijs). 1888. gadā Sinsinati dalījis 2. vietu 1. ASV šaha asociācijas turnīrā, kas vienlaicīgi tiek uzskatīts par pirmo ASV šaha čempionātu (uzvarēja Džeksons Šovalters). Piedalījies šaha mačos, kuros 1879. gadā uzvarējis Davidu Greiemu Bērdu ar 6½:4½, bet 1890. gadā zaudējis Viljamam Polokam ar 6½:7½.

## Atsauces

## Ārējās saites
Davids Greiems Bērds

**Davids Greiems Bērds** (;  Ņujorka —  Elizabete) bija ASV šahists.

## Biogrāfija
19. gadsimta beigās bijis viens no vadošajiem Ņujorkas šahistiem. No 1880. līdz 1911. gadam regulāri piedalījies Ņujorkas šaha turnīros. Četras reizes uzvarējis Manhatanas šaha kluba čempionātos (1888, 1890, 1891, 1895). 1879. gadā mačā zaudējis Čārlzam Mēlem ar 4½:6½. 1889. gadā Ņujorkā 6. ASV šaha kongresā ieņēmis 14. vietu (uzvarējuši Makss Veiss un Mihails Čigorins). 1895. gadā uzvarējis Ņujorkas štata šaha čempionātā. 1898. gadā piedalījies Vīnes starptautiskajā šaha turnīrā, kurā palicis 18. vietā (uzvarējuši Zīgberts Tarrašs un Harijs Pilsberijs).

Arī viņa brālis Džons Vašingtons Bērds ir bijis šahists.

## Atsauces

## Ārējās saites
Šūnu teorija

**Šūnu teorija** ir viens no vispārpieņemtajiem bioloģijas pieņēmumiem, apgalvojošs, ka floras, faunas un citu dzīvo organismu uzbūves un attīstības princips ir vienāds, kurā šūna tiek uzskatīta kā dzīvo organismu vienots struktūras elements. 

Šūnu teorija ir būtiska bioloģijas teorija, noformulēta 19. gadsimtā, kura lika pamatu dzīvo organismu likumsakarību izprašanai un evolūcijas teorijai. Matiass Šleidens un Teodors Švāns noformulēja šūnu teoriju, balstoties uz vairākiem šūnu pētījumiem, veiktiem 1838. gadā. Rūdolfs Virhofs 1855. gadā to papildināja, nosakot, ka katra šūna veidojas no citas šūnas.

Šleidens un Švāns, apvienojot savas zināšanas par šūnu, pierādīja, ka šūna ir ikviena organisma pamatvienība. Dzīvnieku, augu un baktēriju šūnām ir līdzīga uzbūve. Vēlāk šie konstatējumi kļuva par pamatu, pierādot visu organismu vienotību, T. Švāns un M. Šleidens ieviesa zinātni, kuras pamattēze ir — ārpus šūnas dzīvības nav.

Šūnu teorija vairākkārt tikusi papildināta un rediģēta.

## Šleidena-Švāna šūnu teorijas pieņēmumi
Teorijas pamatlicēji tos noformulēja šādi:
* Visi dzīvie organismi sastāv no šūnām. 
* Dzīvie organismi aug un attīstās, rodoties jaunām šūnām.
* Šūna ir mazākā dzīvo organismu pamatvienība, bet viss organisms ir šūnu kopums.

## Galvenie mūsdienu šūnu teorijas pieņēmumi
* Šūna — tā ir visu dzīvo veidojoša funkcionālā elementārdaļina. Daudzšūnu organisms ir veidots no sarežģītas šūnu sistēmas, apvienotas un integrētas audu sistēmās un orgānos, saistītos savā starpā, (kā izņēmumu var minēt vīrusus, kuriem nav šūnas uzbūve).
* Šūna — kopēja sistēma, kas sevī ietver likumsakarīgi saistītus savā starpā elementus, kuri veido šūnas organellas.
* Visu organismu šūnas ir homoloģiskas.
* Šūna veidojas, daloties mātes šūnai.

## Šūnu teorijas papildinājumi
Lai šūnu teorija pilnībā atbilstu mūsdienu šūnu bioloģijas datiem, tās pieņēmumus bieži papildina un paplašina. Daudzos informācijas avotos šie papildinājumi mēdz atšķirties.
*Eikariotu un prokariotu šūnu sistēmas ir dažādas pēc to sarežģītības un nav pilnībā homoloģiskas viena otrai.
* Šūnu dalīšanās pamatā ir iedzimtās informācijas kopēšana — nukleīnskābju molekulu («no katras molekulas molekuma»). Ģenētiskās nepārtrauktības princips attiecas ne tikai uz šūnu kopumā, bet arī uz dažiem nelielākiem tās komponentiem — mitohondrijiem, hloroplastiem, gēniem un hromosomām.
* Dažas daudzšūnu organismu šūnas ir totipotentas, tām ir visu organisma šūnu ģenētiskais potenciāls, jeb tās var diferencēties par jebkura veida šūnām.
Džons Vašingtons Bērds

**Džons Vašingtons Bērds** (;  — 1923. gads) bija ASV šahists.

## Biogrāfija
19. gadsimta beigās bijis viens no vadošajiem Ņujorkas šahistiem. No 1880. līdz 1906. gadam regulāri piedalījies Ņujorkas šaha turnīros. Manhatanas šaha kluba čempionātos labāko rezultātu sasniedzis 1883. gadā, kad izcīnījis 3. vietu 8. šaha kluba čempionātā. 1889. gadā Ņujorkā 6. ASV šaha kongresā ieņēmis 19. vietu (uzvarējuši Makss Veiss un Mihails Čigorins). 1893. gadā Ņujorkas pilsētas šaha kluba 1. čempionātā dalījis 5.-6. vietu (uzvarējis Harijs Pilsberijs). 1894. gadā Leipcigā piedalījies 9. Vācijas šaha savienības kongresā, kurā ierindojies 12. vietā (uzvarējis Zīgberts Tarrašs). Piedalījies vēl starptautiskos šaha turnīros Drēzdenē (1892), Barmenā (1905) un Nirnbergā (1906).

Arī viņa brālis Davids Greiems Bērds ir bijis šahists.

## Atsauces

## Ārējās saites
Progresīvisms

**Progresīvisms** ir politiska ideoloģija, kas paredz, ka attīstība zinātnē, tehnoloģijā, tautsaimniecībā un sabiedrības struktūrā ir nepieciešama cilvēku dzīves līmeņa uzlabošanai.

Progresīvisms aizsākās apgaismības kustības laikā no idejas, ka cilvēce var attīstīties no barbarisma uz civilizētāku un humānāku sabiedrību, par tās pamatu ņemot empīrismu. Tomēr laika gaitā progresīvisma nozīme ir bijusi dažāda.

Pašreizējajā Rietumu kultūras izpratnē progresīvisms radās 19. gadsimtā, industriālās revolūcijas laikā, no uzskata, ka ekonomiskā nevienlīdzība un neregulēta brīvā tirgus ekonomika traucē attīstībai. Mūsdienās to asociē ar kreisiem un centriski kreisiem uzskatiem ekonomikā un liberāliem uzskatiem sociālos jautājumos.

## Skatīt arī

* Apgaismības laikmets
* Liberālisms
* Kreisa politika
Daugava pie Kaibalas

**Daugava pie Kaibalas** ir dabas liegums Daugavas lejteces posmā. Izvietojies Ķeguma ūdenskrātuves 7 km posmā starp Kaibalu un Dzelmēm, administratīvi ietilpst Ogres novada Birzgales pagastā, Jumpravas un Lielvārdes pagastos. Liegums izveidots 2004. gadā kā putniem nozīmīgā vieta. Daugavā šai posmā ir vairākas salas un sekli niedrāji, kas izveidojušies pēc ūdenskrātuves uzstādīšanas. Pavasaros un rudeņos ir nozīmīga migrējošo ūdensputnu atpūtas un barošanās vieta. Pavasara migrācijas laikā upē vienlaicīgi var novērot pat 3000 ūdensputnu, tai skaitā mazos gulbjus, sējas un baltpieres zosis, dažādas pīļu sugas. Zemajās, mitrajās pļavās upes krastos ligzdo bridējputni un griezes.

## Atsauces

## Ārējās saites

* Daugava pie Kaibalas, Dabas aizsardzības pārvalde
* Daugava pie Kaibalas, BirdLife International
Jaunā muiža (Apes pagasts)

**Jaunā muiža**, arī **Jaunāmuiža**, ir ciems Smiltenes novada Apes pagastā. Atrodas pagasta rietumu daļā 4 km no pagasta centra Apes, 51,5 km no novada centra Smiltenes un 173 km no Rīgas.

Apdzīvotā vieta atrodas pie autoceļa A2.

## Atsauces
2017. gada Parīze—Rubē

**2017. gada Parīze—Rubē** bija šosejas riteņbraukšanas viendienas sacensības, kuras notika 9. aprīlī. Tā bija 115. reize, kad notika Parīze—Rubē sacensības un tās bija piecpadsmitās sacensības 2017. gada ''UCI World Tour'' kalendārā.

Sacensībās uzvarēja Gregs Van Avermāts (**'), kurš bija ātrākais piecu dalībnieku sprinta finišā, gūstot savu pirmo uzvaru  klasikas pieminekļos. Viņš pārspēja **' braucēju Zdeņeku Štibaru un Sebastianu Langeveldu no **'. Distances vidējais ātrums 45,2 km/h bija jauns Parīze—Rubē rekords.

Sacensībās startēja arī Latvijas sportisti — [[Gatis Smukulis]] (**') un Aleksejs Saramotins (**), kuri abi no sacensībām izstājās.

## Komandas
Tā kā Parīze—Rubē bija *[[2017 UCI World Tour|UCI World Tour]]* sacensības, visas 18 UCI *WorldTeam* komandas tika ielūgtas un dalība tām bija obligāta. Papildus tika uzaicinātas septiņas UCI profesionālās kontinentālās komandas, veidojot 25 komandu pelotonu.

## Rezultāti

## Atsauces

## Ārējās saites

* 
*
Lekasteljē

**Lekasteljē** () ir komūna Vāras departamentā Francijas dienvidaustrumu daļā — Provansas-Alpu-Azūra krasta reģionā, kādus 20 km attālumā no Tulonas jeb Vāras administratīvā centra.

Savas vēsturiskās arhitektūras un siltā Vidusjūras klimata dēļ Lekasteljē ciemats kalpo par vienu no populārākajiem Vāras departamenta tūrisma centriem, kur apmeklētājiem galvenokārt ir iespējams apskatīt vairākas viduslaiku celtnes.

Tāpat pāris kilometru attālumā no ciemata atrodas Pola Rikāra trase, kurā atkārtoti, sākot ar 2018. gada Pirmās formulas sezonu, tiks rīkota Francijas ''Grand Prix'' izcīņa.

## Atsauces

## Ārējās saites

* Lekasteljē tūrisma biroja mājaslapa
Žans Taubenhauss

**Žans Taubenhauss** (, ;  Varšava —  Parīze) bija poļu izcelsmes Francijas šahists.

## Biogrāfija
1870. gadu beigās bijis viens no Varšavas vadošajiem šahistiem. 1880. gadā pārcēlies uz dzīvi Parīzē. 1885. gada jūlijā Hamburgā piedalījies 4. Vācijas šaha savienības kongresā, kurā dalījis 12.-13. vietu (uzvarējis Izidors Gunsbergs). Labu panākumu guvis 1886. gada Londonas šaha turnīrā, kurā dalījis 3.—4. vietu ar Izidoru Gunsbergu (uzvarējuši Džozefs Blekbērns un Eimoss Bērns). Tajā pašā gadā ieņēmis 6. vietu Notingemas šaha turnīrā. 1887. gadā Frankfurtē pie Mainas piedalījies 5. Vācijas šaha savienības kongresā, kurā palicis 19. vietā (uzvarējis Džordžs Makenzijs). 1889. gadā Ņujorkā 6. ASV šaha kongresā ieņēmis 19. vietu (uzvarējuši Makss Veiss un Mihails Čigorins). 1890. gadā bijis 10. vietā Mančestrā notikušajā 6. Lielbritānijas šaha asociācijas kongresā.

Dzīvojot Parīzē, devis šaha stundas kafejnīcā *Café de la Régence*, kurā arī spēlējis katru dienu. 1890. gadā kafejnīcas turnīrā bijis otrais aiz Alfonsa Geca. 1892. gadā kafejnīcas turnīrā bijis 9. vietā. No 1893. līdz 1895. gadā atradies Amerikā, kur spēlējis Ņujorkā, Argentīnā un Kubā. 1899. gadā piedalījies Varšavas šaha turnīrā.

1901. gadā Parīzē ieņēmis 3. vietu četru šahistu turnīrā aiz Stanislava Sitenfelda un Ādolfa Albina. 1902. gadā līdzīgā šaha turnīrā bijis 2. vietā aiz uzvarētāja Davida Janovska. 1903. gadā Montekarlo šaha turnīrā dalījis 10.-11. vietu (uzvarējis Zīgberts Tarrašs). 1905. gadā uzvarējis šaha turnīrā Parīzē. 1914. gadā bijis 14. vietā šaha turnīrā Sanktpēterburgā.

Piedalījies vairākos mačos ar sava laika spēcīgākajiem šahistiem. Nospēlējis neizšķirti ar Stanislavu Sitenfeldu (Parīze, 1891), zaudējis Zīgbertam Tarrašam (Nirnberga, 1891), Žakam Mizesam (Glāzgova, 1895), Davidam Janovskim (Parīze 1903, 1905) un uzvarējis Ādolfu Albinu (Parīze, 1901), Benito Viljegasu (Buenosairesa, 1907), Rihardu Teihmanu (Parīze, 1911).

1910. gadā izdevis grāmatu "Šaha spēles traktāts" ().

## Atsauces

## Ārējās saites
Alfonss Gecs

**Alfonss Gecs** (;  Strasbūra —  Uāza) bija Francijas šahists.

## Biogrāfija
1871. gadā kopā ar ģimeni bijis spiests atstāt dzimtās vietas, kad Vācijas impērija pēc Francijas—Prūsijas kara anektēja Elzasu-Lotringu.

1890. gados kļuvis par vienu no vadošajiem Parīzes šahistiem. 1890. gadā uzvarējis Parīzes šaha turnīrā, apsteidzot Žanu Taubenhausu un Stanislavu Sitenfeldu. 1892. gada Parīzes šaha turnīrā atkārtojis šo panākumu, apsteidzot Davidu Janovski. 1896. gada Parīzes šaha turnīrā bijis otrais aiz Davida Janovska. 1914. gadā Lionā kļuvis par neoficiālā Francijas šaha čempionāta uzvarētāju.

Bijis pazīstams arī kā šaha literāts. Pirmā pasaules kara laikā publicējis rakstus "Šahs presē" (, 1917), "Šaha un civilizācijas paralēlais progress" (, grāmatā *L’Eco degli Scacchi*, 1918). Sarakstījis grāmatas "Šaha klase" (, 1917) un "Kino šaha spēlē" (, 1922).

## Atsauces

## Ārējās saites
Deivids Selzniks

**Deivids O. Selzniks** (; dzimis , miris ) bija amerikāņu kinoproducents, scenārists.

1926. gadā uzsāka strādāt Holivudā. Strādājis *[[Metro-Goldwyn-Mayer]]*, *[[Paramount Pictures]]* un *[[RKO Pictures|RKO]]*. Vairākas viņa producētās filmas guva panākumus. "Vējiem līdzi" (1939) ieguva Amerikas Kinoakadēmijas balvu desmit nominācijās, tai skaitā kā labākā filma, un ir visu laiku ienesīgākā filma kinoindustrijas vēsturē (ņemot vērā inflāciju). Amerikas Kinoakadēmijas balvu kā labākā filma saņēma arī viņa producētā un Alfrēda Hičkoka režisētā "Rebeka" (1940).

## Ārējās saites
Grūbe (Apes pagasts)

**Grūbe** ir ciems Smiltenes novada Apes pagastā. Atrodas pagasta austrumu daļā 8 km no pagasta centra Apes, 57,5 km no novada centra Smiltenes un 181 km no Rīgas.

Apdzīvotā vieta atrodas pie autoceļa A2, Vaidavas upes krastā.

Vaidavas upes vidustecē pie Grūbes jau 19. gadsimtā atradās ūdensdzirnavas, kuras izmantoja upes dabisko ūdenskritumu, kas jau tajā laikā bijis apmūrēts. 20. gadsimta sākumā dzirnavu vietā uzcēla papes fabriku ar kokzāģētavu. Līdz Otrajam pasaules karam tas bija apkārtnē lielākais rūpniecības centrs, kurā strādāja ap 80 cilvēku. Kara laikā 1944. gadā rūpnīca tika nopostīta. 1951. gadā šajā vietā tika uzcelts Grūbes aizsprosts un uz Vaidavas izveidota ūdenskrātuve, kas darbojās līdz 1972. gadam. 1998. gadā tika uzsākta dzirnavu modernizācija, bet 1999. gadā HES tika atjaunota un uzstādīta Latvijā viena no modernākajām turbīnām ar tālvadību. HES darbojas videi draudzīgākā caurplūdes režīmā. Lejpus aizsprosta - Grūbes dolomīta atsegums.

## Atsauces
Lagardijas lidosta

**Lagardijas lidosta** () ir lidosta Kvīnsā, Ņujorkā, ASV. Lidostas kopējā platība ir ap 280 ha. 

Pēc 2015. gada datiem lidosta apkalpoja 360 274 lidojumus ar vairāk kā 31,4 miljoniem pasažieru. Pēc šiem datiem tā ir trešā noslogotākā lidosta Ņujorkā un divdesmitā noslogotākā lidosta ASV. Tā ir noslogotākā lidosta ASV, kurai nav neviena lidojuma uz Eiropu.

Vairākās pasažieru aptaujās, tā ir nosaukta kā sliktākā lidosta ASV, galvenokārt novecojušās infrastruktūras dēļ. Tā tiek uzskatīta arī par vienu no bīstamākajām lidostām pasaulē, jo tās skrejceļi ir īsi un tos apskalo ūdens. 2015. gadā Ņujorkas štata gubernators paziņoja par lidostas rekonstrukcijas plānu.

## Atsauces

## Ārējās saites
Strāvas cilpa

**Strāvas cilpa** signālu apstrādē ir informācijas pārraides veids, signālu kodējot vadu pārī ar elektriskās strāvas stiprumu. Vienā laika vienībā var būt tikai viens strāvas stipruma līmenis.

[thumb|right|200px|''[RS-232* un strāvas cilpas pārveidotājs]] 
Strāvas cilpas metodi izmanto rūpnieciskajā standartā *'4—20 mA** procesu kontroles risinājumos, lai signālus no procesu mēraparatūras novadītu uz [[PID kontrolieris|PID kontrolieriem]], ''[[SCADA]]'' sistēmām un [[programmējams loģiskais kontrolieris|programmējamiem loģiskajiem kontrolieriem]]. To arī izmanto, lai no kontrolieriem vadītu lauka ierīces, piemēram, regulējamos vārstus. Daļai 4—20 mA ierīču [[elektrobarošana|elektrobarošanu]] nodrošina pati strāvas cilpa, tādējādi iztiekot bez atsevišķa barošanas avota.

Pēc signāla veida strāvas cilpas iedala [[analogais signāls|analogajās]] un [[ciparu signāls|ciparu]].

**Analogā** strāvas cilpa izmanto 4—20 mA strāvas stipruma diapazonu, kur 4 mA atbilst signāla minimālajai vērtībai (0), bet 20 mA atbilst maksimālajai vērtībai. Tādējādi iespējamo vērtību diapazons ir 16 mA. Ja strāvas stiprums ir zem 3,8 mA vai lielāks par 20,5 mA, paškontroles sistēma signalizē par bojājumu līnijā.

**Ciparu*' strāvas cilpai 4 mA strāvas stiprums atbilst vērībai *SPACE* (zemais līmenis, loģiskā nulle), bet maksimālais — vērtībai *MARK* (augstais līmenis, loģiskais vieninieks). Ja strāvas stiprums ilgāku laiku ir zem minimālā lieluma, stāvoklis tiek interpretēts kā *BREAK* (līnijas pārrāvums).

Strāvas cilpas ir pārākas par citiem risinājumiem ar vienkāršību un imunitāti pret [[troksnis (signālu apstrāde)|trokšņiem]], kā arī plašo izmantojamību un aprīkojuma pieejamību. Strāvas cilpas metodi izmanto arī tādos gadījumos, ja sakaru līnijā ir paredzams liels trokšņu līmenis vai signāla kodēšana ar sprieguma līmeni nedarbojas pietiekami efektīvi. To trūkums ir zemais datu pārraides ātrums.

Mūsdienās daudzas analogās strāvas cilpas tehnoloģijas ir nomainījuši dažādi automatizācijas protokoli, bet 4—20 mA joprojām plaši izmanto kā rūpniecisko standartu. Piemēram, strāvas cilpas metode ir rūpniecības protokola *HART'' pamatā.
Čārlzs Lotons

**Čārlzs Lotons** (; dzimis , miris ) bija angļu teātra un kino aktieris, kinorežisors, producents un scenāriju autors. Darbojies gan Lielbritānijā, gan Holivudā. 1933. gadā ieguva Amerikas Kinoakadēmijas balvu kā Labākais aktieris galvenajā lomā par titullomu Aleksandra Kordas 1933. gada filmā "Henrija VIII privātā dzīve" (*The Private Life of Henry VIII*). Tēlojis arī 1939. gada Viljama Dīterles filmā "Parīzes Dievmātes katedrāles zvaniķis" (*The Hunchback of Notre Dame*) Kvazimodo lomā, 1957. gada Billija Vaildera filmā "Apsūdzības lieciniece" un 1960. gada Stenlija Kubrika filmā "Spartaks". Lotona vienīgā režisētā filma ir 1955. gadā iznākusī *[[film noir]]* "Mednieka nakts" ar Robertu Mičumu galvenajā lomā. Tā sākotnēji saņēma negatīvu reakciju, kā rezultātā tā palika viņa vienīgā režisētā filma. Mūsdienās "Mednieka nakts" tiek uzskatīta par klasiku un vienu no visu laiku labākajām filmām.

No 1929. gada līdz savai nāvei bija precējies ar kinoaktrisi Elzu Lančesteru.

## Ārējās saites
Lotons

**Lotons** var būt:

* Čārlzs Lotons (*Charles Laughton*; 1899—1962), angļu teātra un kino aktieris, kinorežisors,
* Skots Lotons (*Scott Laughton*; dzimis 1994. gadā), Kanādas hokejists.
Stanislavs Sitenfelds

**Stanislavs Sitenfelds** (, ;  Pjotrkova Tribunalska —  Davosa) bija poļu izcelsmes Francijas šahists.

## Biogrāfija
Piedzimis tagadējā Polijā. 1884. gadā pārcēlies uz dzīvi Parīzē. Piedalījies šaha kafejnīcas *Café de la Régence* un divas reizes (1890, 1892) izcīnījis 3. vietu (abas reizes uzvarējis Alfonss Gecs). Nospēlējis vairākus mačus ar tā laika vadošajiem Parīzes šahistiem. 1891. gadā cīnījies neizšķirti ar Žanu Taubenhausu un uzvarējis Davidu Janovski. 1892. gadā zaudējis Davidam Janovskim, bet 1893. gadā viņu savstarpējais mačs beidzies neizšķirti. 1901. gadā Parīzē četru šahistu turnīrā dalījis 1.—2. vietu ar Ādolfu Albinu.

No 1898. līdz 1899. gadam dzīvojis Riodežaneiro un piedalījies Brazīlijas šaha attīstībā. Bijis viens no Riodežaneiro šaha kluba dibinātājiem.

## Atsauces

## Ārējās saites
Džons le Karē

**Deivids Džons Mūrs Kornvels** (, plašāk pazīstams pēc pseidonīma **Džons le Karē** (*John le Carré*); dzimis , miris ) bija britu specdienestu darbinieks un pazīstams spiegu romānu autors.

20. gadsimta piecdesmitajos un sešdesmitajos gados strādāja britu specdienestā MI5 un Slepenajā izlūkošanas dienestā. Ar pseidonīmu sāka publicēt spiegu romānus. Pēc trešā, 1963. gadā publicētā Aukstā kara romāna *[[The Spy Who Came in from the Cold]]* kļuva plaši pazīstams un, pametot darbu specdienestos, kļuva par profesionālu rakstnieku. Pēdējos 40 gadus dzīvoja Sentbērjenā, Kornvolas grāfistē.

2020. gadā mira 89 gadu vecumā ar plaušu karsoni Trūro slimnīcā.

## Ārējās saites

*
Ivanka Trampa

**Ivanka Trampa** (; dzimusi ) ir amerikāņu uzņēmēja, bijusī TV realitātes šovu personība un modele.

Uzņēmēja un 45. ASV prezidenta Donalda Trampa un viņa pirmās sievas Ivanas Trampas meita.

Bijusi tēva uzņēmuma *[[The Trump Organization]]* viceizpilprezidente, vēl vairākas sezonas bijusi tēva TV šova *The Apprentice* žūrijas locekle. 2017. gadā atkāpās no amata tēva uzņēmumā, lai pildītu dažas no ASV pirmās lēdijas funkcijām, kamēr Donalda Trampa sieva Melānija Trampa paliek Ņujorkā, kur viņas dēls iet skolā.

Precējusies ar uzņēmēju Džēredu Kušneru.

## Atsauces

## Ārējās saites

* 
*
Rūdolfs Elstners

**Rūdolfs Elstners** (;  Bohēmija —  Berlīne) bija Vācijas šahists.

## Biogrāfija
No 1920. līdz 1960. gadam bijis viens no Berlīnes vadošajiem šahistiem. Augstākā vieta Berlīnes pilsētas šaha čempionātos ir bijusi 1936. gadā izcīnītā 3. vietā aiz Kurta Rihtera un Ludviga Relštāba. Līdz Otrajam pasaules karam daudzus gadus bijis šaha zāles direktors Berlīnē. Pēc kara vadījis šaha kafejnīcu Berlīnē.

Uzreiz pēc Otrā pasaules kara bijis viens no Austrumvācijas labākajiem šahistiem. 1947. gadā izcīnījis 3. vietu Padomju okupācijas zonas šaha čempionātā un šaha kluba *Friedenauer Schachgesellschaft* sastāvā uzvarējis Berlīnes šaha ātrspēles komandu čempionātā, bet 1950. gadā uzvarējis pirmajā Vācijas Demokrātiskās Republikas (VDR) šaha čempionātā, apsteidzot nākamo šaha lielmeistaru Volfgangu Pīču.

Līdz 1960. gadu sākumam bijis Austrumberlīnes šaha kluba *BSG Einheit Pankow* biedrs. Tajā pašā laikā līdz 1950. gadu vidum bijis arī Rietumberlīnes šaha kluba *Schach-Club Kreuzberg* biedrs un regulāri piedalījies tā sastāvā pilsētas šaha turnīros, kā rezultātā viņam radušās domstarpības ar VDR šaha federāciju. Pilnībā sadarbība ar Rietumberlīni beigusies tikai pēc Berlīnes mūra uzcelšanas 1961. gadā, tomēr pēc tam *Schach-Club Kreuzberg* uzņēmis Elstneru savu goda biedru pulkā.

## Atsauces

## Ārējās saites
Andris Virtmanis (šahists)

**Andris Virtmanis** (dzimis ) ir latviešu šaha problēmists.

## Šaha kompozīcija
Savu pirmo šaha uzdevumu Virtmanis publicējis  1960. gadā žurnālā "Šahs". Kopš tā laikā sastādījis vairāk nekā 170 uzdevumus, ieguvis 80 atzinības,  tai skaitā 20 godalgas, no tām 7 pirmās. Viņš ir trīskārtīgs Latvijas čempions šaha kompozīcijā. 7. (1968) un 12. (1986) čempionātā uzvarējis trīsvilčos, bet 11. (1980) — daudzvilčos.

Sekmīgi piedalījies arī Latvijas čempionātos šaha uzdevumu risināšanā, septiņas reizes kļūstot par to uzvarētāju.

No 1987. gada sācis publicēties presē. Vadījis šaha kompozīcijai veltītas nodaļas, kurās lasītājiem skaidrojis šaha kompozīcijas teorētiskos jautājumus un rīkojis risināšanas konkursus. Vispirms laikrakstā "Pionieris" (1987—1990) un Latvijas bērnu avīzē "LaBA" (1991—1996). Pēc tam arī daudzos citos preses izdevumos: "Labrīt" (nodaļa "Gājien ar zirdziņu", 1993—1995), Neatkarīgās Cīņas pielikumā "Sportnieks" ("Tikai septiņas figūras", 1993—1994), laikraksta "Vakara Ziņas" pielikumā "Krustvārdu avīze", žurnālā "Mīklu Omnibuss" un citur. Pašlaik turpinās sadarbība ar žurnālu "Mezgls". Par dažādām šaha kompozīcijas sacensībām publicējis rakstus žurnālos "Šahs", "Šahs Baltijā", "Балтийские шахматы" un "Шахматы в Балтии".
 
### Uzdevuma piemērs

**Uzdevuma risinājums:**
: a) 1. Le4? Zf7!; 1. Ze3? Tf5!; 1. Zgf2? Dc1!; **1. Lf3!**
: b) 1. Lf3? Da4!; **1. Zgf2!**
: c) **1. Ze3!**
: d) **1. Le4!**
: Novotnija tēma.

## Bibliogrāfija
* 
## Atsauces

## Ārējās saites
* A. Virtmaņa šaha kompozīcijas vietnē PDB
Gustavs Rogmans

**Gustavs Rogmans** (;  — 1947. gada jūlijs) bija Vācijas šahists.

## Biogrāfija
No 1930. gadu beigām līdz 1940. gadu vidum bijis viens no Berlīnes šaha meistariem. 1937. gadā Veidenavas šaha turnīrā ieņēmis 2. vietu aiz Vilhelma Ernsta, bijis 9. vietā Bohumas šaha turnīrā, dalījis 6.-7. vietu Berlīnes *BSG* šaha turnīrā (uzvarējis Frīdrihs Zēmišs). 1938. gadā Krēfeldes šaha turnīrā dalījis 4.-7. vietu (uzvarējuši Ērihs Eliskazess un Ludvigs Engelss).

Otrā pasaules kara laikā piedalījies šaha turnīros tagadējās Polijas teritorijā. 1940. gadā dalījis 3. vietu Pozenes šaha turnīra (uzvarējuši Kārlis Ahuess un Rūdolfs Elstners), Dancigas šaha turnīrā bijis 2. vietā aiz uzvarētāja Valtera Jona, kā arī uzvarējis četru šahistu turnīrā Pozenē. 1943. gadā Pozenes šaha turnīrā bijis 3. vietā (uzvarējis Pauls Keress). Pēc kara 1947. gada Limburgas šaha turnīrā ieņēmis 3. vietu.

## Atsauces

## Ārējās saites
Volfgangs Pīčs

**Volfgangs Valters Pīčs** (;  Citava —  Leipciga) bija Vācijas starptautiskais lielmeistars šahā (1966).

## Biogrāfija
Pēc profesijas bijis matemātikas un fizikas skolotājs. No 1940. gadu beigām līdz 1960. gadu beigām bijis viens no Vācijas Demokrātiskās Republikas vadošajiem šahistiem. 1949. gadā uzvarējis Padomju okupācijas zonas šaha čempionātā. 1950. gadā bijis otrais pirmajā VDR šaha čempionātā aiz uzvarētāja Rūdolfa Elstnera. Vēlākajos gados trīs reizes uzvarējis VDR šaha čempionātos (1960, 1962, 1967). Daudzu starptautisko šaha turnīru dalībnieks, lielāko panākumu guvis 1965. gadā, kad uzvarējis Leipcigas turnīrā un izpildījis starptautiskā šaha lielmeistara normu.

Pārstāvējis Vācijas Demokrātiskās Republikas komandu lielākajos komandu šaha turnīros:
* Pasaules šaha olimpiādēs piedalījies 6 reizes (1952, 1958-1962, 1966-1968);
* Pasaules studentu šaha čempionātā piedalījies 1956. gadā.

1961. gadā Rīgā piedalījies Latvijas, Lietuvas un VDR komandu mačturnīrā, kurā savstarpējā partijā zaudējis Jānim Klovānam. 

Par panākumiem turnīros FIDE 1961. gadā Pīčam piešķīrusi starptautiskā meistara (IM), bet 1966. gadā - starptautiskā lielmeistara (GM) nosaukumu.

1960. gadu beigās pārtraucis piedalīties šaha turnīros.

## Atsauces

## Ārējās saites
Pīčs

**Pīčs** var būt:

* Johanness Pīčs (*Johannes Pietsch*; 2001) — Austrijas dziedātājs un dziesmu autors;
* Volfgangs Pīčs (*Wolfgang Pietzsch*; 1930—1996) — Vācijas šahists.
Pauls Joners

**Pauls Joners** (;  Cīrihe —  Berlīne) bija Šveices šahists.

## Biogrāfija
Pēc profesijas bijis vijolnieks, bet kopā ar savu jaunāko brāli Hansu Joneru — viens no vadošajiem Šveices šahistiem 20. gadsimta sākumā. Sešas reizes uzvarējis Šveices šaha čempionātā (1907, 1908, 1925, 1928, 1930, 1932). Daudzu starptautisko šaha turnīru dalībnieks. 1907. gadā Ņujorkā uzvarējis Manhatanas šaha kluba čempionātā. 1916. gadā Kopenhāgenā uzvarējis Ziemeļu valstu šaha čempionātā. 1917. gadā Berlīnes šaha turnīrā kopā ar Valteru Jonu dalījis pirmo vietu. 1920. gadā uzvarējis Gēteborgas šaha turnīrā. 1923. gadā uzvarējis Triestes šaha turnīrā un kopā ar Rūdolfu Špīlmanu dalījis pirmo vietu Ševeningenas (Nīderlande) šaha turnīrā. Vienu no saviem lielākajiem panākumiem izcīnījis 1924. gadā Berlīnē, kad uzvarējis četru šahistu četru apļu turnīrā, apsteidzot Akibu Rubinšteinu, Rihardu Teihmani un Žaku Mizesu.

Šveices izlases sastāvā piedalījies 1936. gada neoficiālajā šaha olimpiādē Minhenē.

## Atsauces

## Ārējās saites
Dzidrumi

**Dzidrumi** bija apdzīvota vieta Smiltenes novada Apes pagastā, atradās pagasta rietumu daļā 2 km no pagasta centra Apes, 55 km no novada centra Smiltenes un 177 km no Rīgas.

Apdzīvotā vieta atradās netālu no autoceļa P19 (Ape (Vidzemes šoseja)—Igaunijas robeža).

## Atsauces
2017. gada Flandrijas tūre

**2017. gada Flandrijas tūre** bija šosejas riteņbraukšanas viendienas sacensības, kuras notika 2. aprīlī. Tā bija 101. reize, kad notika Flandrijas tūres sacensības un tās bija trīspadsmitās sacensības 2017. gada ''UCI World Tour'' kalendārā. Sacensības bija Flāmu riteņbraukšanas nedēļas kulminācija.

Sacensībās uzvarēja Beļģijas čempions Filips Žilbērs no **' komandas, pēc atrāviena vienatnē ''[[Oude Kwaremont]]'' kāpumā un noturot pārsvaru atlikušajos 55 kilometros. Otro vietu ieņēma cits beļģis, [[Gregs Van Avermāts]] no **', kurš pārspēja nīderlandiešus Niki Terpstru (**') un [[Dilans van Bārle|Dilanu van Bārli]] no **' triju dalībnieku sprintā par vietu uz pjedestāla.

## Komandas
Tā kā Flandrijas tūre bija *[[2017 UCI World Tour|UCI World Tour]]* sacensības, visas 18 UCI *WorldTeam* komandas tika ielūgtas un dalība tām bija obligāta. Papildus tika uzaicinātas septiņas UCI profesionālās kontinentālās komandas, veidojot 25 komandu pelotonu.

## Rezultāti

## Atsauces

## Ārējās saites

* 
*
2017. gada Gente—Vevelgema

**2017. gada Gente—Vevelgema** bija šosejas riteņbraukšanas viendienas sacensības, kuras notika 26. martā. Tā bija 79. reize, kad notika Gente—Vevelgema sacensības un tās bija divpadsmitās sacensības 2017. gada ''UCI World Tour'' kalendārā.

Pēc uzvaras E3 Harelbeke divas dienas pirms Gente—Vevelgema sacesnībām, Gregs Van Avermāts turpināja savu panākumu sēriju ar vēl vienu uzvaru **' komandai, divu dalībnieku sprintā pārspējot citu Beļģijas sportistu [[Jenss Kēkeleire|Jensu Kēkeleiri]] no **' komandas. Abi sportisti bija veikuši atrāvienu no vadošās grupas iebraucot Vevelgemā. Pjedestālu noslēdza pasaules čempions Peters Sagans (**), pelotonam noķerot vadošo grupu distances pēdējos metros.

## Komandas
Tā kā Gente—Vevelgema bija *[[2017 UCI World Tour|UCI World Tour]]* sacensības, visas 18 UCI *WorldTeam* komandas tika ielūgtas un dalība tām bija obligāta. Papildus tika uzaicinātas septiņas UCI profesionālās kontinentālās komandas, veidojot 25 komandu pelotonu. Sacensībās netika izmantots 192. numurs, lai pieminētu pirms iepriekšējā gada sacensībās bijā gājušo Antuānu Demuatjē, kas startēja ar šo numuru.

## Rezultāti

## Atsauces

## Ārējās saites

* 
*
Džila Staina

**Džila Ellena Staina** () ir amerikāņu ārste, aktīviste un politiķe. Viņa bija Zaļās partijas kandidāte 2012. gada un 2016. gada ASV prezidenta vēlēšanās un ir šī politiskā spēka kandidāte 2024. gada vēlēšanās. 2002. un 2010. gadā viņa kandidēja uz Masačūsetsas gubernatora amatu.

## Atsauces
Tirgus ekonomika

**Tirgus ekonomika** jeb **tirgus saimniecība** ir saimnieciskā iekārta, kas paredz, ka ar ražošanu, investēšanu un saimniecisko resursu sadalījumu saistītos lēmumus pieņem atkarībā no pieprasījuma un piedāvājuma. Resursu sadalījumu nosaka savstarpējas vienošanās starp labumu un pakalpojumu pircējiem un pārdevējiem. Šajā sistēmā cenas, kā arī preču un pakalpojumu piedāvājums un pieprasījums regulē tirgu, un ekonomikas dalībnieki darbojas atbilstoši savām interesēm, meklējot maksimālu labumu vai peļņu.

Tirgus ekonomiku iedala brīvā tirgus ekonomikā, kur nenotiek ārēja (parasti valdības īstenota) iejaukšanās tirgus ekonomikas ražošanā un tirdzniecībā, un jaukta tipa ekonomikā, kur valsts tirdzniecībā iesaistās daļēji. Brīvā tirgus ekonomikā resursu sadalījumu nosaka konkurence un tirgus dalībnieku rīcība, savukārt jauktā tipa ekonomikā valsts iejaucas tirgus procesā, piemēram, nosakot regulējumus, nodokļus vai subsīdijas, lai aizsargātu sabiedrības intereses, veicinātu sociālo taisnīgumu un nodrošinātu ekonomisko stabilitāti.

Tirgus ekonomikai raksturīga resursu efektīva izmantošana, jo tirgus mehānismi mudina ražotājus ražot to, ko patērētāji pieprasa, un patērētājus iegādāties preces un pakalpojumus atbilstoši savām vajadzībām un iespējām. Tomēr tirgus ekonomikas modelim ir arī trūkumi, piemēram, nevienlīdzība ienākumu sadalījumā, tirgus nepilnības, kā arī iespējama negatīva ietekme uz vidi, ja tirgus nespēj ņemt vērā sociālās vai ekoloģiskās izmaksas. Tādēļ valsts iejaukšanās dažkārt ir nepieciešama, lai novērstu tirgus neveiksmes un nodrošinātu sabiedrības ilgtspēju un kopējo labklājību.

## Skatīt arī
* Brīvā tirgus ekonomika
* Jauktā ekonomika
* Plānveida ekonomika

## Ārējās saites
Valters Jons

**Valters Jons** (; 1879. gada janvāris Torna — 1940. gada decembris Berlīne) bija Vācijas šahists.

## Biogrāfija
Piedzimis tagadējās Polijas teritorijā, bet jaunībā pārcēlies uz Berlīni, kur nodzīvojis lielāko daļu sava mūža. 20. gadsimta sākumā bijis viens no vadošajiem Berlīnes šahistiem. 1902. gadā bijis 2. vietā aiz Kurta fon Bardelebena Berlīnes kafejnīcas *Café Kerkau* turnīrā. 1902. gadā Hanoverā uzvarējis 13. Vācijas šaha savienības kongresa blakusturnīrā. 1904. gadā dalījis 11.-12. vietu 14. Vācijas šaha savienības kongresā (uzvarējuši Kurts fon Bardelebens, Kārlis Šlehters un Rūdolfs Sviderskis). 1905. gadā Barmenas šaha turnīrā dalījis 7.-10. vietu (uzvarējuši Davids Janovskis un Gēza Maroci). 1907. gadā Ostendes (Beļģija) šaha turnīrā dalījis 10.-11. vietu (uzvarējuši Osips Bernšteins un Akiba Rubinšteins). 1908. gadā Diseldorfā izcīnījis 4. vietu 16. Vācijas šaha savienības kongresā (uzvarējis Frenks Māršals). 1910. gadā Hamburgā palicis 16. vietā 17. Vācijas šaha savienības kongresā (uzvarējis Kārlis Šlehters). 1914. gadā Manheimā Pirmā pasaules kara dēļ nepabeigtajā 17. Vācijas šaha savienības kongresā dalījis 10.-11. vietu (par uzvarētāju tika atzīts Aleksandrs Aļehins).

1917. gadā Leipcigā nospēlējis neizšķirti maču ar Žaku Mizesu (+1, –1, =3). 1917. gadā Berlīnes šaha turnīrā dalījis pirmo vietu ar Paulu Joneru. 1918. gadā uzvarējis Breslavas šaha turnīrā. 1921. gadā Hamburgā bijis 4. vietā 21. Vācijas šaha savienības kongresā (uzvarējis Ērharts Posts). 1934. gadā ieņēmis 11. vietu 2. Vācijas šaha čempionātā (uzvarējis Kārlis Karlss). 1940. gada septembrī uzvarējis šaha turnīrā Dancigā. Miris 1940. gada decembrī Berlīnē.

## Atsauces

## Ārējās saites
Latvijas Valsts kontroles vadītāju uzskaitījums

Šajā uzskaitījumā apkopoti **[[Latvijas Republika]]s [[Valsts kontrole]]s vadītāji**, kopš 1918. gada, kad tika izveidota šī iestāde. No 1940. līdz 1991. gadam šāds amats nepastāvēja, kamēr Latviju bija okupējusi PSRS. Šī iestāde tika atjaunota 1993. gadā.

## Uzskaitījums

## Atsauces
Korupcijas novēršanas un apkarošanas biroja priekšnieku uzskaitījums

Šajā uzskaitījumā apkopoti **[[Korupcijas novēršanas un apkarošanas birojs|Korupcijas novēršanas un apkarošanas biroja]] (KNAB) vadītāji** kopš 2002. gada, kad Saeima KNAB vadītāja amatā iecēla Gunti Rutki.

## Uzskaitījums
Spāres (zivis)

**Spāres, spāru ģints** (*Ballerus*) ir sapalu dzimtas (*Leuciscidae*) ģints, kas apvieno 2 mūsdienās dzīvojošas sugas. Abas mājo lielās upēs un to ietekās jūrā, sastopamas Eirāzijā. Ķermenis spārēm augsts, no sāniem saplacināts. Mute vērsta uz priekšu. Baltacu plaudim, atšķirībā no spāres, ir ļoti lielas acis, kas ir vienādi lielas ar purnu (attālumu no acs līdz purna galam), līdz ar to mute ir maza.

## Latvijā
Latvijā mājo viena spāru ģints suga — spāre (*Ballerus ballerus*), kas sastopama ļoti reti. Tās izplatību saista ar Daugavu, Gaujas lejteci, Lielupi, Ventu, Salacu un piejūras ezeriem (Babītes, Juglas, Mazo Baltezeru, Ķīšezeru un Lielo Baltezeru), kā arī ar Rīgas līci. Pēc arheoloģiskajos izrakumos iegūtajiem datiem spāre Daugavā bijusi sastopama arī 1000. gadā pirms mūsu ēras. Kopš 1995. gada tā ir iekļauta Latvijas Sarkanās grāmatas reto sugu kategorijā.

## Sistemātika
***Spāru ģints** (*Ballerus*)
**Baltacu plaudis (*Ballerus sapa*)
**Spāre (*Ballerus ballerus*)

## Atsauces
Oļegs (kņazs)

**Oļegs** (senaustrumslāvu: Оль́гъ, Ѡль́гъ, , saukts **Viedais** (, ); miris 912. gadā, pēc citām ziņām 944. gadā) bija pusleģendārs varjagu Novgorodas kņazs no 897. gada un Kijivas lielkņazs no 882. gada.

Bija Rurika radinieks, kurš pēc Rurika nāves 879. gadā kļuva par mazgadīgā Rurika dēla Igora aizbildni un Veļikijnovgorodas valdnieku. 889. gadā ieņēma Smoļensku, bet vēlāk devās uz Kijivu, kur gāza no varas Askoldu un Diru. Igors, pārceldams savu rezidenci no Novgorodas uz Kijivu, var tikt uzskatīts par Kijivas Krievzemes dibinātāju. 907. gadā devās veiksmīgā karagājienā uz Konstantinopoli (Bizantijas avoti gan šādu karagājienu nepiemin).

## Ārējās saites
Čornobajas rajons

**Čornobajas rajons** () ir Ukrainas administratīvā iedalījuma vienība Čerkasu apgabala austrumos. Robežojas ar Čerkasu apgabala Čihirinas rajonu dienvidos, Čerkasu rajonu dienvidrietumos, Zolotonošas rajonu rietumos un Drabivas rajonu ziemeļos, kā arī Poltavas apgabala Oržicjas rajonu austrumos un Semeņivkas rajonu dienvidaustrumos. No dienvidrietumiem rajonu apskalo Kremenčukas ūdenskrātuve.

Rajona Kraseņivkas ciemā dzimis cīkstonis Ivans Piddubnijs (*Иван Максимович Поддубный*, 1871 - 1949), bet Čornobajas ciematā - latviešu futbolists un treneris Marians Pahars (1976).

## Ārējās saites
Plaza Hotel

***Plaza Hotel*** () ir pieczvaigžņu viesnīca un daudzdzīvokļu nams, kas atrodas Ņujorkā, Ņujorkas štatā, ASV. Ēka atrodas Manhatanas centrālajā daļā, blakus Centrālparkam un Piektai avēnijai. Tās kopējais augstums ir 76 metri un sastāv no 20 stāviem. Ēkā atrodas 282 viesnīcas istabas un 182 apartamenti.

Ēka būvniecība tika sākta 1905. gadā un atvērta apmeklētajiem 1907. gada 1. oktobrī. Ēkas būvniecība tajā laikā izmaksāja ap 12,5 miljoniem ASV dolāru, kas mūsdienu naudas izteiksmē būtu ap 303,8 miljoniem ASV dolāru. Pēdējā lielā ēkas restaurācija norisinājās 2008. gadā, kuras kopējās izmaksas bija ap 450 miljoniem ASV dolāru.

*Plaza Hotel* ir viens no Ņujorkas simboliem, kas ir redzama daudzās filmās un seriālos, kā, piemēram, Viens pats mājās 2. 1969. gadā ēka ieguva Ņujorkas pieminekļa aizsardzības statusu, bet 1986. gadā tā ieguva Nacionālas nozīmes pieminekļa statusu. No 1988. gada līdz 1995. gadam ēka piederēja vēlākajam ASV prezidentam Donaldam Trampam.

## Atsauces
Benito Viljegass

**Benito Ihinio Viljegass** (;  Buenosairesas province — ) bija Argentīnas šahists.

## Biogrāfija
20. gadsimta pirmajā pusē bijis viens no vadošajiem Argentīnas šahistiem. 1906. gadā kļuvis par pirmo Buenosairesas šaha kluba čempionu. Pēc Pirmā pasaules kara no 1921. līdz 1923. gadam bijis Argentīnas šaha čempions.

Piedalījies pirmajos sešos Dienvidamerikas šaha čempionātos:
* 1921. gadā Montevideo - dalījis 2.-4. vietu (uzvarējis Roberto Gravs);
* 1925. gadā Montevideo - dalījis 6.-7. vietu (uzvarējis Luiss Palavs);
* 1928. gadā Mara del Platā - ieņēmis 7. vietu (uzvarējis Roberto Gravs);
* 1934. gadā Mara del Platā - ieņēmis 10. vietu (uzvarējis Ārons Švarcmans);
* 1934. gadā Buenosairesā - dalījis 11.-12. vietu (uzvarējis Luiss Piacini);
* 1936. gadā Mara del Platā - dalījis 13.-14. vietu (uzvarējis Isajass Plesi).

1931. gadā Buenosairesas starptautiskajā šaha turnīrā ieņēmis 7. vietu (uzvarējis Karloss Maderna). Otrā pasaules kara laikā piedalījies Mara del Platas starptautiskajos šaha turnīros, kuros dalījis 8. vietu 1942. gadā (uzvarējis Migels Naidorfs), palicis 14. vietā 1943. gadā (uzvarējis Jideons Stolberjs), bijis 16. vietā 1944. gadā (uzvarējuši Hermans Piļņiks un Migels Naidorfs). 1944. gadā Laplatas šaha turnīrā ieņēmis 17. vietu (uzvarējis Migels Naidorfs).

Viljegasa meita Mersedesa bijusi precējusies ar Argentīnas starptautisko meistaru šahā Hakobo Bolbočanu.

## Atsauces

## Ārējās saites
Drabivas rajons

**Drabivas rajons** () ir bijusī Ukrainas administratīvā iedalījuma vienība Čerkasu apgabala ziemeļaustrumos. Robežojās ar Čerkasu apgabala Čornobajas rajonu dienvidaustrumos un Zolotonošas rajonu dienvidos, kā arī Kijivas apgabala Jagotinas rajonu ziemeļrietumos un Poltavas apgabala Hrebinkas rajonu ziemeļaustrumos. Administratīvais centrs bija Drabivas ciems. Likvidēts 2020. gada 17. jūlijā, iekļaujot Zolotonošas rajonā.

## Ārējās saites
Apakšmutes

**Apakšmutes, apakšmutu ģints** (*Chondrostoma*) ir sapalu dzimtas (*Leuciscidae*) ģints, kas apvieno 20 saldūdens zivju sugas. Tās sastopamas Eiropā un Āzijā. Dažām sugām ir ļoti ierobežota izplatība, dažas endēmās sugas mūsdienās ir ļoti retas un vismaz viena no šīm sugām (Škodras apakšmute) ir izmirusi. Ķermenis apakšmutēm ir slaids, šķērsgriezumā ieapaļš. Mute vērsta uz leju.

## Sistemātikas izmaiņas
Saskaņā ar jaunākajiem ģeņētiskajiem pētījumiem 2007. gadā ģints tika sadalīta 6 atsevišķās daļās, izveidojot 5 jaunas ģintis: Ibērijas apakšmutes (*Achondrostoma*), Ibērijas bogas (*Iberochondrostoma*), viltus apakšmutes (*Pseudochondrostoma*), Dienvideiropas apakšmutes (*Protochondrostoma*) un Spānijas apakšmutes (*Parachondrostoma*). Iespējams, pēc papildu pētījumu veikšanas Ibērijas apakšmutes un Ibērijas bogas nākotnē var izrādīties tomēr viena ģints. Balstoties uz ģenētiskajiem atklājumiem, 2016. gadā tika izdalīta sapalu dzimta. Pirms tam šī zivju grupa tika sistematizēta kā karpu dzimtas apakšdzimta.

## Latvijā
Latvijā līdz šim nav konstatēta neviena apakšmutu ģints suga, bet, iespējams, viena suga — apakšmute (*Chondrostoma nasus*) — arī mājo mūsu upēs, tā kā šī suga sastopama Lietuvā un Baltkrievijā, ar kurām Latvijai ir kopēji vairāki lielo upju baseini. Baltkrievijā tā ir parasta suga, bet Lietuvā reta.

## Sistemātika
***Apakšmutu ģints** (*Aspius*)
**Ankaras apakšmute (*Chondrostoma angorense*)
**Apakšmute (*Chondrostoma nasus*)
**Balkānu apakšmute (*Chondrostoma phoxinus*)
**Bejšehira apakšmute (*Chondrostoma beysehirense*) 
**Dalmācijas apakšmute (*Chondrostoma knerii*)
**Irānas apakšmute (*Chondrostoma orientale*)
**Itālijas apakšmute (*Chondrostoma soetta*)
**Izmiras apakšmute (*Chondrostoma holmwoodii*)
**Kolhīdas apakšmute (*Chondrostoma colchicum*) 
**Kubaņas apakšmute (*Chondrostoma kubanicum*)
**Kuras apakšmute (*Chondrostoma cyri*) 
**Menderesas apakšmute (*Chondrostoma meandrense*)
**Orontes apakšmute (*Chondrostoma kinzelbachi*)
**Prespas apakšmute (*Chondrostoma prespense*) 
**†Škodras apakšmute (*Chondrostoma scodrense*)
**Tefenni apakšmute (*Chondrostoma fahirae*)
**Terekas apakšmute (*Chondrostoma oxyrhynchum*)
**Tuvo Austrumu apakšmute (*Chondrostoma regium*)
**Vidusjūras apakšmute (*Chondrostoma vardarense*)
**Volgas apakšmute (*Chondrostoma variabile*)

## Atsauces
Deivids Skots

**Deivids Rendolfs "Deivs" Skots** (*David Randolph "Dave" Scott*; dzimis ) ir ASV atvaļināts Gaisa spēku lidotājs, pulkvedis, *[[Nacionālā aeronautikas un kosmosa administrācija|NASA]]* astronauts. Viņš bija trešais cilvēks, kurš izkāpis uz Mēness.

## Dzīvesgājums
Dzimis  Sanantonio pilsētā Teksasā.
1954. gadā Deivids Skots ieguva bakalaura grādu ASV Militārajā akadēmijā Vestpointā. Viņš iestājās ASV Gaisa spēkos un kļuva par iznīcinātāja pilotu. No 1956. līdz 1960. gadam Skots dienēja 32. taktisko iznīcinātāju eskadriļā Nīderlandē.
1962. gadā Masačūsetsas Tehnoloģiju institūtā Skots ieguva maģistra grādu aeronautikas inženierijā.

left|180px|thumb|Skots uz Mēness
1963. gada oktobrī Deivids Skots tika uzņemts trešajā *NASA* astronautu grupā. Viņš gatavojās lidojumam *[[Gemini (kosmiskais projekts)|Gemini]]* programmā.

Deivids Skots savu pirmo kosmisko lidojumu veica 1966. gada martā kā *[[Gemini 8]]* pilots kopā ar Nīlu Ārmstrongu. Lidojuma kosmosa kuģis piedzīvoja kritisku situāciju, kuras dēļ apkalpei bija nepieciešams nekavējoties atgriezties uz zemes.

1966. gada 21. martā Skotu apstiprināja par *[[Apollo 1]]* dublieru apkalpes pilotu. Pēc tam, kad 1967. gada 27. janvārī starta laukumā treniņu laikā ugunsgrēkā gāja bojā *Apollo 1* pamatapkalpe, lidojumu programma tika pārskatīta.
1967. gada novembrī Skots tika apstiprināts par *Apollo 8* komandmoduļa pilotu, un starts bija plānots 1968. gada decembrī. Tā kā mēness modulis uz šo laiku vēl nebija gatavs, tika nolemts *[[Apollo 8]]* veikt Mēness aplidojumu bez mēness moduļa, bet Skotu iecēla *[[Apollo 9]]* apkalpē.

Otro kosmisko lidojumu Deivids Skots veica 1969. gada martā, esot *Apollo 9* komandmoduļa  pilotam. Septiņu dienu laikā Zemes orbītā tika izmēģināts mēness modulis un veikta ārpuskuģa aktivitāte.

Pēc tam Skots bija *[[Apollo 12]]* dublieru apkalpes komandieris.

Trešo lidojumu kosmosā Deivids Skots veica 1971. gada jūlijā un augustā, esot *[[Apollo 15]]* komandierim. Skots ar Džeimsu Irvinu veica nosēšanos uz Mēness virsmas. Trīs iziešanu laikā pirmoreiz tika izmēģināts transportlīdzeklis *Lunar rover* un nobraukti 28 km.

1971. gadā Skots tika apstiprināts par *[[Apollo 17]]* dublieru apkalpes komandieri. Tā kā *Apollo 15* astronauti nesaskaņoti bija pārdevuši markas un aploksnes, kas bija ceļojušas uz Mēnesi, *NASA* veica izmeklēšanu, un 1972. gadā Skots tika atcelts no treniņiem.
1975. gada martā viņš atvaļinājās no bruņotajiem spēkiem, un aprīlī kļuva par Draidena Lidojumu pētījumu centra direktoru.
1977. gada 30. septembrī Skots atstāja *NASA*.

thumb|right|220px|Deivids Skots 2009. gadā
Pēc tam Skots dibināja uzņēmumu *Scott Science and Technology*.
1970. un 1980. gados viņš iesaistījās dažādos valsts projektos.
Pēc ''Challenger'' katastrofas 1986. gadā Deivids Skots četrus gadus darbojās Komerciālo kosmosa pārvadājumu uzraudzības komitejā (*Commercial Space Transportation Advisory Committee*).

## Kosmisko lidojumu kopsavilkums

## Iziešanas atklātā kosmosā

## Ārējās saites

* Johnson Space Center biography 
* International Space Hall of Fame  
* Scott, David Randolph Encyclopedia Astronautica] 
* Дэвид Рэндолф Скотт
Horodiščes rajons

**Horodiščes rajons** () ir Ukrainas administratīvā iedalījuma vienība Čerkasu apgabala centrālajā daļā. Robežojas ar Čerkasu apgabala Korsuņas-Ševčenkivskas rajonu ziemeļos, Čerkasu rajonu ziemeļaustrumos, Smilas rajonu dienvidaustrumos, Špolas rajonu dienvidos un Zvenihorodkas rajonu rietumos.

Horodiščes rajonā dzimis revolucionārs Georgijs Pjatakovs (*Георгий Леонидович Пятаков*, 1890—1937).

## Ārējās saites
*
Ārons Švarcmans

**Ārons Švarcmans** (;  —  Buenosairesa) bija Argentīnas šahists un ārsts.

## Biogrāfija
1930. un 1940. gados bijis viens no vadošajiem Argentīnas šahistiem. No 1933. līdz 1949. gada piedalījies vairākos Argentīnas šaha čempionātos, kuros labākos rezultātus sasniedzis:
* 1933. gadā - 3. vieta (uzvarējis Luiss Piacini);
* 1935. gadā - 3. vieta (uzvarējis Hakobo Bolbočans);
* 1936. gadā - dalījis 3.-5. vietu (uzvarējis Karloss Gimars);
* 1937. gadā - dalījis 4.-6. vietu (uzvarējis Hakobo Bolbočans).

1934. gadā Mara del Platā uzvarējis Dienvidamerikas šaha čempionātā, apsteidzot Roberto Gravu. 1936. gadā Mara del Platā citā Dienvidamerikas šaha čempionātā izcīnījis 2. vietu (uzvarējis Isajass Plesi). No 1931. līdz 1948. gadam bijis vairākkārtējais Buenosairesas šaha kluba čempions.

Kopš 1949. gada beigām pārstājis piedalīties šaha turnīros, jo nopietni pievērsies savai ārsta profesijai.

## Atsauces

## Ārējās saites